Poročila, 11.10.2008


Naslov: Praznik kozjanskega jabolka

Napoved za voditelja:

Ta teden v Kozjanskem parku poteka Praznik kozjanskega jabolka, ki se končuje z veliko dvodnevno etnološko prireditvijo na trgu v Podsredi. To letos organizirajo že devetič zapovrstjo in z njo želijo prikazati sodelovanje s prebivalci parka in skupna prizadevanja pri varstvu naravnih vrednot in ohranjanju kmetijske kulturne krajine na Kozjanskem, katere tipični razpoznavni krajinski element so visokodebelni travniški sadovnjaki s starimi sortami jablan.

T- Iz Podsrede GORAN ROVAN /

X- Snemalec Jože Grajžl /

Na letošnjem Prazniku kozjanskega jabolka je bolj malo starih kozjanskih jabolk, saj je to območje močno prizadela toča, ki je dodobra oklestila pridelek.

T- ANICA ŠTUKELJ /
X- Društvo Kozjansko jabolko /

Redka območja so tista…

…v tem trenutku dobiti.

Praznik kljub temu ostaja etnološka in ekološka prireditev domačinov. Osrednjo vlogo na stojnicah pa imajo ekološke kmetije.

T- ZOFIJA ANDREJČIČ /
X- Ekološka kmetija /

Se da z ekološko pridelavo preživet pri nas …

…nekaj lahko živiš.

Poleg ekoloških pridelovalcev pa je na stojnicah vsako leto vse več izdelkov domače in umetne obrti, mnogi pa svoje izdelke izdelujejo kar na sejmu. In kdo se poleg teh še predstavlja?

T- IVO TROŠT /
X- direktor Kozjanskega parka /

Zelo veliko domačinov…

…ki jih ljudje radi kupujejo.

Seveda na Prazniku kozjanskega jabolka ne manjka glasbenih in drugih skupin, ki s kulturnim programom prispevajo k prijetnemu vzdušju na prireditvi. Dobro vreme in prijazni domačini pa so garant, da to prireditev vsako leto obišče veliko ljudi.

